Diskusjon:Felt (fysikk)

message: Hei Frankemann, det ser ut for meg at det er du som har oversatt artikkelen fra den engelske versjonen. Et bra og meget viktig prosjekt! Men en slik direkte oversettelse av et meget komplisert tema bringer naturligvis opp en masse nye spørsmål, spesielt når artikkelen er full av røde lenker som foreløbig ikke kan gi mer utfyllende forklaringer. En masse begrep som benyttes blir derfor ganske uforståelige, særlig for folk med liten eller ingen bakgrunn på dette feltet. Føler meg fristet til selv å bidra med en utbedring, men foreløbig må det vente.
Men, til å begynne med, så behøves det i en slik oversiktsartikkel (som det vel er ment å være?) å diskuterer begrepet felt mest mulig generelt, og ikke primært hvordan begrepet benyttes i fundamentalfysikk med fargefelt, gaugefelt etc... Feltbegrepet brukes jo også innen meteorologi (trykk, temperatur) og fluidmekanikk hvor hastighetsfelt er helt sentralt. Likedan i elastiske medier, faste stoffers fysikk, superledende og superflytende væsker etc etc.
Og når det gjelder felt i elementærpartikkelfysikken, har de målbare verdier eller er de bare abstrakte størrelser? Hva skjer når man så benytter kvantemekanikk istedetfor klassisk mekanikk for å beskrive dem? I innledningen står det at en feltpartikkel er en boson - hva med fermioner som elektronet? Altså en masse spørsmål som vi kanskje etterhvert kan få belyst eller aller best besvart med fremtidige justeringer. Phidus (diskusjon) 23. nov. 2016 kl. 11:43 (CET)
replies: text: Hei Phidus. Jeg ble ble mer og mer klar over disse manglene etter hvert som jeg oversatte. På sikt kan jeg oversette artikler som nå bare har røde lenker, men innenfor så avansert fysikk har jeg ikke selv så mye å bidra med. Har ikke en gang så avanserte fysikkbøker. Høy standard på disse artiklene står og faller på wikipedianere som deg.

text: Forresten om du er interessert i noe mer generelt og samfunnsorientert angående energi så er artikkelen Energi i Norge nominert til utmerket artikkel. Den er det jeg som har skrevet. Om du vil delta i nominasjonsprosessen (vurdering, diskusjon, korrektur) av den så er det kjærkomment. Venlig hilsen --Frankemann (diskusjon) 23. nov. 2016 kl. 17:20 (CET)
replies: text: : Hei Frankemann, jeg håper å kunne komme tilbake til denne felt-artikkelen basert på hva du nå har lagt grunnlaget for. Den er meget viktig, og jeg er glad for at du har   fått på plass denne oversettelsen. Etter en del utbedringer burde den komme opp på samme nivå som hva du har skrevet om energi i Norge, den ser meget bra ut! Phidus (diskusjon) 24. nov. 2016 kl. 10:44 (CET)
replies: text: :: Hei Frankemann, jeg skal nå begynne å rydde litt opp i denne artikkelen hvor det fremdeles er altfor mange røde lenker. Jeg har allerede byttet et en figur med elektrisk dipolfelt, med en figur med elektrisk felt fra punktladning - for å gi en fremstilling på enkleste nivå. I begynnelsen vil jeg også tydeliggjøre forskjellen mellom vektorfelt og feltlinjer. Hva du omtaler som elektrisk felt i figurer, er feltlinjer. Men du er ikke den eneste som blander dette sammen. Det er også en god del annet. Stort sett detaljer som ikke vil forandre på selve oppbygningen eller innholdet i artikkelen. En litt annen unøyaktighet i innledningen. Faraday var muligens den første som snakket om elektriske og magnetiske feltlinjer, men selve feltbegrepet går lenger tilbake. Det blir vanligvis angitt å være foreslått av Lagrange og Laplace på slutten av 1700-tallet. Laplace-ligningen var den første feltligning for det skalare gravitasjonspotensialet. Phidus (diskusjon) 8. okt. 2017 kl. 13:48 (CEST)
replies: text: :::Veldig bra  om ikke du gjør det gjør ingen det!

text: :::En annen ting: Jeg skulle blitt veldig glad om du kunne ta deg tid til å se over artiklene Elektrisk strøm og Kraft. Noen hundre leser disse per uke, så en kontroll og nominasjonsprosess hadde vært på sin plass. Ser at få artikler nomineres for tiden, mens jeg har mange som kunne vært aktuelle. Vennlig hilsen --Frankemann (diskusjon) 8. okt. 2017 kl. 19:53 (CEST)
thread_title:  Hva er et felt i fysikken? 

message: Jeg har nettopp endret 1 ekstern(e) lenke(r) i artikkelen Felt (fysikk). Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20160304122640/http://www.symmetrymagazine.org/sites/default/files/pdf-cache/pdf_views/pdf_1/d4de115572451d8eb544faa6e2f21379/Real%20talk:%20Everything%20is%20made%20of%20fields.pdf til http://www.symmetrymagazine.org/sites/default/files/pdf-cache/pdf_views/pdf_1/d4de115572451d8eb544faa6e2f21379/Real%20talk%3A%20Everything%20is%20made%20of%20fields.pdf
Med hilsen—InternetArchiveBot (Rapporter feil) 18. okt. 2023 kl. 09:09 (CEST)
thread_title:  Endret eksterne lenker